ऐम्पियर घंटा
ऐम्पियर-घंटा (ampere-hour या amp-hour ; संकेत Ah, AHr, A·h, A h) विद्युत आवेश की इकाई है। एक एम्पीयर-घण्टा 3600 कूमॉम्ब के बराबर होता है। एम्पीयर-घंटा का उपयोग विद्युतरासायनिक मापनों में प्रायः होता है (जैसे बैटरी की क्षमता, विद्युत लेपन आदि)।
घड़ी
सन् 1948 में संयुक्त राज्य, अमरीका, के ब्यूरो ऑव स्टैंडर्ड्स की ओर से परमाण्वीय घड़ियों का प्रारूप निर्धारित करने की घोषण हुई। ये घड़ियाँ भी दाब-विद्युत्-मणिभयुक्त सामान्य विद्युत् घड़ियों की भाँति होती हैं। अंतर केवल इतना होता है कि इनकी नियंत्रक आवृत्ति (regulating frequency) प्रत्यावर्ती विद्युतद्धारा के बदले उत्तेजित अणुओं या परमाणुओं के स्वाभाविक-अनुस्पंदन-आवृत्ति (natural resonance frequency) द्वारा प्रदान की जाती है। ये आवृत्तियाँ प्राय: 1010 चक्र (cycles) प्रति सेकंड की कोटि की होती हैं। ऐसी परमाण्वीय घड़ियाँ अत्यंत सुग्राही एवं यथार्थ होती हैं और वर्ष में 0.01 सेकंड तक की भी त्रुटि इनमें नहीं आने पाती।